|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****пољопривреду, водопривреду и шумарство**Булевар Михајла Пупина 16, 21000 Нови СадТ: +381 21 487 44 11; 456 721 F: +381 21 456 040 psp@vojvodina.gov.rs |
|  | Број: 104-401-1545/2023-01 |  ДАТУМ: 12.09.2023. године |

На основу чланова 11., 23. став 4. и 25. став 2. Покрајинске скупштинске одлуке о буџету АП Војводине за 2023. годину (,,Службени лист АПВ”, бр. 54/2022 и 27/2023) и Покрајинском скупштинском одлуком о програму подршке за спровођење пољопривредне политике и политике руралног развоја за територију Аутономне покрајине Војводине у 2023. години(„Службени лист АПВ”, број 54/22, 27/23 и 35/23), а у складу са чланом 17. Правилника о спровођењу конкурса које расписује покрајински секретаријат за пољопривреду, водопривреду и шумарство („Службени лист АПВ бр. 8/2023), покрајински секретар за пољопривреду, водопривреду и шумарство расписује

**КОНКУРС**

**ЗА ДОДЕЛУ СРЕДСТАВА ЗА УНАПРЕЂЕЊЕ И РАЗВОЈ РУРАЛНЕ ИНФРАСТРУКТУРЕ И УСЛУГА**

**У АП ВОЈВОДИНИ У 2023. ГОДИНИ**

1. **ЦИЉ КОНКУРСА**

Циљ овог Конкурса јесте повећање друштвене и економске виталности руралних подручја, кроз унапређење и развој руралне инфраструктуре.

Имајући у виду значај развоја руралних подручја, у циљу смањења миграција из села у градове неопходно је побољшати руралну инфраструктуру што доприноси не само унапређењу квалитета живота у руралном подручју већ и туристичком развоју.

1. **ВИСИНА И НАМЕНА СРЕДСТАВА**

За реализацију Конкурса за доделу средстава за унапређење и развој руралне инфраструктуре и услуга у АП Војводини у 2023. години предвиђено је укупно **35.000.000,00 динара.**

Бесповратна средства за подршку инвестиција по конкурсу утврђују се у износу до **80%** од укупно прихватљивих трошкова инвестиције.

Приликом обрачуна, узима се вредност инвестиције **без пореза на додату вредност (ПДВ).**

**Максималан износ бесповратних средстава** по једној пријави не може бити већи од **3.00.000,00 динара**.

**Минималан износ бесповратних средстава** по једној пријави износи **500.000,00 динара.**

Бесповратна средства која се додељују по овом конкурсу намењена су за:

1. Инвестиције у успостављање, унапређење или проширење основних услуга локалном становништву везаних за одмор и културу, укључујући и пратећу инфраструктуру
2. Инвестиције у рекреативну инфраструктуру за јавну употребу, туристичке инфо центре и туристичку инфраструктуру мањег обима.

Средства се могу користити за суфинансирање изградње, реконструкције, адаптације, санације, инвестиционо и текуће одржавање објеката као и опремање објеката за јавну употребу.

1. **ПРАВО УЧЕШЋА НА КОНКУРСУ**

Право учешћа на Конкурсу имају локалне самоуправе са територије Аутономне покрајине Војводине (у даљем тексту: Подносилац пријаве).

Локалне самоуправе које имају статус града (Нови Сад, Суботица, Зрењанин, Панчево, Вршац, Сремска Митровица, Кикинда, Сомбор - Закон о територијалној организацији Републике Србије ("Сл. гласник РС", бр. 129/2007, 18/2016 и 47/2018) имају право да конкуришу за насељена места која се не налазе у седишту града.

1. **ВРЕМЕНСКИ ОКВИР КОНКУРСА**

Конкурс је отворен до **06.10.2023. године**.

1. **ПОТРЕБНА ДОКУМЕНТАЦИЈА**

**Потребна документација;**

* 1. Читко попуњен образац пријаве са обавезним печатом и потписом одговорног лица;
	2. Попуњена, потписана и печатом оверена изјава подносиоца захтева која је саставни део пријаве;
	3. Копија извода из катастра непокретности за парцелу и/или објекат (прибавља се у катастру непокретности у локалној самоуправи), не старији од шест месеци у коме се види да је објекат који је предмет радова легалан и у јавној својини;
	4. Фотодокументација предметног објекта
	5. Извод из општинског/градског буџета, којим се потврђује износ сопственог учешћа; уколико наведена средства нису обезбеђена, неопходно је доставити изјаву надлежног органа потписану од овлашћеног лица о томе да ће се иста обезбедити најкасније у року од 30 дана од дана закључења уговора;

А) за суфинансирање изградње, реконструкције, адаптације, санације и инвестиционо одржавање објеката доставља се:

* копија техничке документације на основу које је орган надлежан за издавање грађевинске дозволе издао решење о одобрењу извођења радова;
* копија решења о одобрењу за извођење радова које издаје орган надлежан за издавање грађевинске дозволе;
* предмер и предрачун радова потписан и оверен од стране одговорног пројектанта (документ не старији од шест месеци с нумерисаним странама, обавезно да садржи датум израде);

Б) за суфинансирање текућег одржавања објеката доставља се:

* фотокопија актa издатог од стране органа надлежног за издавање грађевинске дозволе, којим се потврђује да је предметнa врстa радова, у приложеном предмеру и предрачуну радова, текуће одржавање објекта односно радови за које се не издаје решење о одобрењу за извођење радова према Закону о планирању и изградњи ("Сл. Гласник РС", бр. 72/09, 81/09 - испр., 64/10 – одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14, 83/18, 31/19, 37/19 – др. закон, 9/20 и 52/2021);
* предмер и предрачун радова потписан и оверен од стране одговорног пројектанта (документ не старији од шест месеци с нумерисаним странама, обавезно да садржи датум израде);

Ц) за суфинансирање опремања објеката доставља се:

* Спецификација опреме односно оверених понуда од продаваца опреме;

Све копије докумената морају да буду оверене и потписане од стране овлашћеног лица Подносиоца пријаве.

Комисија задржава право да поред наведених затражи и друга документа.

Поступак доношења одлуке је у складу са Правилником о спровођењу конкурса које расписује Секретаријат.

1. **ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује Покрајински секретаријат за пољопривреду, водопривреду и шумарство („Службени лист АП Војводине“ број 8/23) и Правилником о додели средстава за унапређење и развој руралне инфраструктуре и услуга у АП Војводини у 2023. години.

1. **ИСПЛАТА БЕСПОВРАТНИХ СРЕДСТАВА**
2. Бесповратна средства исплаћују се након потписивања уговора о додели бесповратних средстава.
3. Корисник средстава дужан је да примењује одредбе Закона о јавним набавкама („Службени гласник РС”, бр. 91/2019).
4. Рок за покретање поступка јавних набавки не може бити дужи од 15 дана од дана потписивања уговора.
5. Корисник средстава обавезује се да на крају инвестиције достави наративни и финансијски извештај о наменском утрошку средстава, који треба да садржи: Окончану ситуацију са обрачуном извршених радова оверену од стране надзорног органа инвеститора и извођача радова и извод о извршеном плаћању а уколико је вршено опремање објекта доставља се оверена фотокопија рачуна, извод о извршеном плаћању, отпремница и фотокопија гарантног листа.
6. уколико је вредност радова и/или опреме уговорена између корисника средстава и извођача радова и/или испоручиоца опреме већа од укупне уговорене вредности уговора између Покрајинског секретаријата и корисника средстава, разлика пада на терет корисника средстава.

Покрајински секретаријат за пољопривреду, водопривреду и шумарство задржава право да од корисника средстава затражи додатну документацију.

У моменту исплате средстава рачун корисника средстава не сме бити у блокади.

Бесповратна средства ће се исплаћивати у складу с приливом средстава у буџет АП Војводине.

1. **НАЧИН ДОСТАВЉАЊА ПРИЈАВА**

Пријава на конкурс врши се електронским путем преко дигиталне платформе **АгроСенс АПВ**. Апликација као и упутство за коришћење могу се преузети с веб-странице: [www.psp.vojvodina.gov.rs](http://www.psp.vojvodina.gov.rs).

1. **КОНТАКТ**

Додатне информације можете добити путем телефона: **021/487-4416, у периоду од 13 до 15 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, образац пријаве на конкурс и Правилник о додели средстава за унапређење и развој руралне инфраструктуре и услуга у АП Војводини у 2023. години могу се преузети са званичне интернет стране Покрајинског секретаријата ([www.psp.vojvodina.gov.rs](http://www.psp.vojvodina.gov.rs)).

**Покрајински секретар**

**Владимир Галић**

У Новом Саду,

под бројем 104-401-1545/2023-01

дана: 12.09.2023.године